# Maddi Ane Txoperena

Maddi Ane Txoperena Iribarren (Hendaia, Lapurdi, 1994ko azaroaren 23a) kazetaria, bertsolaria, eleberrigilea eta ekintzaile feminista da.

## Bizitza

Maddi Ane Txoperena Hendaian jaio zen, eta gaur egun Lesakan bizi da. Gasteizen Euskal Ikasketak hasi eta urte batera utzirik, hainbat hedabidetan aritu da lanean: Berria egunkariaren Baionako delegazioan eta Topatu.eus Euskal Herriko gazte komunikazioko proiektuan, kazetari gisa; eta Berriako Larrepetit iritzi sailean, zutabegile. Egun, Gizarte Antropologiako ikasketak bukatzen ari da Donostian, EHU Euskal Herriko Unibertsitatean, eta Berriako kazetaria da, Euskal Herria sailean.
Bertsolaria ere bada: 8 urte ingururekin hasi zen Hendaiako bertso eskolan, bere ahizpa Kristine Txoperena han zebilela-eta animatuta. Euskal Herriko eskolarteko txapela jantzi zuen 2011n, eta hainbat gazte sariketatan parte hartu du. 2012an Xilaba bertsolari txapelketan parte hartu zuen. 2020ko urrian Xilabako hirugarren kanporaketan nagusitu zen. Bortzirietako bertso eskola partaidea da.
2020. urtean, Gazteluma bekari esker, Ene baitan bizi da nobela laburra idatzi zuen.
Urte berean, Igartza saria irabazi zuen Ez erran inori izeneko nobela proiektuarekin.

## Bertsolaritza
### Txapelketak
#### Xilaba Bertsulari Xapelketa

* 2019ko Xilaba Bertsulari Xapelketa: txapelduna (Talde irabazleko kideak: Maddi Ane Txoperena, Miren Artetxe, Josu Txoperena eta Gorka Artetxe)
* 2021eko Xilaba Bertsulari Xapelketa: finalista. Seigarren.

#### Eskolartekoak

* Euskal Herriko Eskolarteko Txapelketa:
** Txapelduna (1): 2011.
* Iparraldeko Eskolarteko Txapelketa:
** Txapelduna (2): 2009 eta 2011

## Lanak
### Narrazioa

* Ene baitan bizi da (Elkar, 2020)
* Ez erran inori (Elkar, 2022)

### Bertsoak

* Bertso sorta bat koronabirusari (2020).

## Sariak

* 2020an XXIII. Igartza saria irabazi zuen, Ez erran inori nobela proiektuari esker.
* 2020an X. Gazteluma saria irabazi zuen, Ene baitan bizi da nobelarekin.

## Erreferentziak

* ↑ Txoperena, Maddi Ane. (2020.03.16). Erakundeak eta gizartea feminismotik eraldatzen. http://www.forumfeministamariademaeztu.org/permalink.php?id=1425.
* ↑ «Txaber Altube eta Maddi Ane Txoperena txapeldunak» Nontzeberri 2011-06-23 (Noiz kontsultatua: 2020-03-17).
* ↑ Taldekako Xilaba 2019 - Finalerdiak - Kartzela - Maddi Ane Txoperena. (Noiz kontsultatua: 2020-03-17).
* ↑ Ibargarai, Joana. «Maddi Ane Txoperena Iribarren nagusitu da Xilabako hirugarren kanporaketan» Berria (Noiz kontsultatua: 2020-10-04).
* ↑ Maddi Ane Txoperena, https://bdb.bertsozale.eus/es/web/haitzondo/view/2632-maddi-ane-txoperena. (2020.03.16). Bertsozale.eus. .
* ↑ Maddi Ane Txoperena, https://www.txalaparta.eus/eu/liburu-denda/egileak/maddi-ane-txoperena. (2020.03.16). Ene baitan bizi. Txalaparta.
* ↑ Taldea, elkar. (2020-09-10). «Maddi Ane Txoperenak irabazi du Igartza saria - PostData» postdata.elkar.eus (Noiz kontsultatua: 2020-09-11).
* ↑ «Uberan - Euskal Idazleen Elkartea - Maddi Ane Txoperena Iribarreni elkarrizketa» uberan.eus (Noiz kontsultatua: 2020-03-17).
* ↑ Telleria, Miren Mujika. «Haurtzaroko abusuez idatzi du Maddi Ane Txoperenak 'Ez erran inori' eleberrian» Berria (Noiz kontsultatua: 2022-05-02).
* ↑ Astiz, Iñigo. ««Abusuen gaia landu ahala, jende asko hurbildu zait 'ni ere bai' erratera»» Berria (Noiz kontsultatua: 2022-06-01).
* ↑ Iribarren, Maddi Ane Txoperena. «Bertso sorta bat koronabirusari» Berria (Noiz kontsultatua: 2020-03-18).
* ↑ Aristondo, Amaia Igartua. «Maddi Ane Txoperena Iribarrenek irabazi du Igartza saria» Berria (Noiz kontsultatua: 2020-09-11).
* ↑ «Uberan - Euskal Idazleen Elkartea - Maddi Ane Txoperenak irabazi du Igartza Saria» www.uberan.eus (Noiz kontsultatua: 2020-09-17).

## Kanpo estekak

* Maddi Ane Txoperena. Twitter kontua.
* Maddi Ane Txoperena Ene baitan bizi da eleberria aurkezten, Youtube, 2020-05-20.
* «Maddi Ane Txoperena: “Gizartean ez zaio garrantzirik eman izan andreen historiari”», Berria, 2020-10-30.
* Datuak: Q87782165
* Multimedia: Maddi Ane Txoperena / Q87782165